ناتو اعضاسی اولکه لرنینگ مدافعه وزیرلری قیریم ده بولیب اوتگن قانونی بولمه گن ریفریندوم آرتیدن بوگون ایلک مراتبه بروکسل ده بیر ییغیلیش اوتکزه دی. اساسی کون ترتیبی اوکرائین دن عبارت بوله دیگن اوشبو ییغیلیش آلدی دن مسکو رهبریتی نینگ طلبی گه بناً ناتو بیلن روسیه ایلچی لر سویه سی ده بیر ییغیلیش اوتکزدی. مشترک کینگش ییغیلیشی آرتیدن ایریم بیانات لر بیرگن ناتو عمومی سکرتری رسموسسن, "آسان بیلن ییغیلیش دن عبارت ایمس ایدی. لیکن کیره ک لیک ایدی. روسیه نینگ ایندی حربی لری نی چیکیشی کیره ک" دییه قید ایتدی. رسموسسن, اتفاق اوله راق روسیه گه کوپلب امکانیت لر تامین ایتیلیب بیریلگن لیگی نی بلدررایکن, براق روسیه نینگ بیرگن وعده لری گه وفا قیلمه گن لیگی نی ایسله تیب اوتدی. روسیه نینگ کوچ دن فایده له نیب قوشنی لری نی تهدید ایتگن لیگی نی بلدرگن رسموسسن, اوشبو بحران دوامی ده ناتو نینگ روسیه گه قرشی بیر تهدید دن عبارت ایمس لیگی نی معلوم قیلدی. تمان لر آره سیده گی مناسبت لرنینگ یخشی ایمس لیگی نی بلدرگن رسموسسن, اوشبو وضعیت نینگ اساسی سببی نینگ روسیه نینگ اوکرائین ده گی هجومچی سیاستی دن عبارت ایکن لیگی نی بلدردی. باشقه بیر تماندن ایسه اوکرائین ده گی بحران نینگ آرتیب کیتیشی آرتیدن ایلک مراتبه ییغیلیش اوتکزه دیگن ناتو مدافعه وزیرلری هم اولکه ده گی سونگگی وضعیت باره سیده بحث ایته دی. ایککی کون دوام ایته دیگن اوشبو ییغیلیش جریانی ده بحران آرتیدن اتفاق نینگ مدافعه کوچی نینگ آرتریلیشی بیلن علاقه لی تشله گن قدم لری و روسیه نینگ اوشبو وضعیت گه قرشی سیاست لری باره سیده بحث ایتیله دی. اوکرائین و گُرجی تینگداش لری بیلن اوچره شه دیگن ناتو مدافعه وزیرلری افغانستان دن حربی لرنینگ چیکیلیشی بیلن علاقه لی سونگگی وضعیت باره سیده هم بحث ایته دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
